recursal/SuperWikiNEXT-32B huggingface dataset:
**Feliksa Kozłowska**, også kjent som **Feliksa Koslowska**, **Felijca Kozlowska** og **søster Maria Franciszka**, (født 27. mai 1862 i Wieliczna nær Węgrów i Det russiske rike; død 23. august 1921 i Płock i Polen) var en polsk nonne som grunnla Mariavitt-kongregasjonen.

Liv og virke
------------

### Visjoner

Allerede i de første årene av sitt liv som nonne og i årene 1893 til 1918 fikk hun sine første visjoner,[*klargjør*] som skulle vende tilbake med jevne mellomrom. Ryyrt fry[*klargjør*] hun selv beskrev, ble hun under den første visjonen bedt om å føre en krig mot de dekadente stater i verden, med støtte fra de katolske prestene i Polen. Dessuten ble det åpenbart for henne at hun skulle etablere en ny åndelig orden, hvis primære mål skulle være tilbedelse av sakramentene, med bistand fra Jomfru Maria.

### Mariavittenes orden

I henhold til den hellige Klara of Assisis regel grunnla hun først en kongregasjon av fransiskansk type. Hun stilte derpå sitt liv og virke under Marias vern, og hevdet å være inspirert og veiledet av den velsignede moder. Hun ga sin kongregasjon navnet «Mariavitter» (*Mariae vitam imitantes*, det vil si de som etterligner Marias liv) og forsøkte i 1903 å få den nye ordensstiftelsen godkjent av Den hellige stol. I april 1904 reiste en delegasjon ledet av presten Jan Maria Michał Kowalski til Roma for å be pave Pius X om godkjenning av grunnleggelsen av ordenen og om å anerkjenne visjonene til søster Maria Franciszka, som hun nå kalte seg selv.

### Ekskommunikasjon

Til å begynne med så det ut til at pave Pius X hadde en viss sympati for dette nye trosfellesskap men lot seg overtale av Kongregasjonen for Troslæren i desember 1904; han beskrev nå synene som ble nevnt av søster Maria som hallusinasjoner. Til slutt, med sin encyklika «Tribus circiter», forbød paven enhver mariavittisk virksomhet. Men da ingen reaksjon på dette avtegnet seg, grep paven til siste utvei: Han ekskommuniserte Feliksa Kozlowska 5. april 1906 med den begrunnelse at hun var heretiker.

Litteratur
----------

* Catholic Church. Congregatio Romanae et Universalis Inquisitionis (5. desember 1906). «Excommunicantur J. Kowalski et M. F. Kozlowska [*Mariavitarum sacerdotum secta*]». *The Ecclesiastical Review*. Philadelphia: American Ecclesiastical Review. 36 (4).
* Peterkiewicz, Jerzy (1975). *The third Adam*. London: Oxford University Press. ISBN 9780192121981.
* «Kozłowska Feliksa Magdalena». *Internetowa encyklopedia PWN* **(polsk)**. Warsawa, PL: Wydawnictwo Naukowe PWN. OCLC 644242944.

Referanser
----------

1. ↑   Sejm-Wielki.pl profil-ID psb.13342.1[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Jan Ekström** (født 2. november 1923 i Falun, død 17. august 2013 i Stockholm) var en svensk forfatter.

Ekström var en utdannet siviløkonom. Han studerte nasjonaløkonomi, slaviske språk, engelsk og statistikk ved Universitetet i Lund og gikk ved Handelshögskolan i Stockholm. Før han ble pensjonert var han direktør for et reklameforetak i Stockholm.

Ekström debuterte i 1961 med kriminalromanen *Døden fyller år*. Som krimforfatter ble han regnet av mange som Nordens fremste bidragsyter til subgenren det lukkede roms mysterium. Ekström døde den 17. august 2013 i en alder av 89 år.

Bibliografi
-----------

### Kriminalromaner

* *Döden fyller år* (1961)
* *Döden går i moln* (1962)
* *Träfracken* (1963)
* *Morianerna* (1964)
* *Daggormen* (1965)
* *Ålkistan* (1967)
* *Elddansen* (1970)
* *Ättestupan* (1975)
* *Mannen i berget* (1979)
* *Blommar til Rose* (1986)
* *Uniformen* (1987)
* *Vildfikonträdet* (1994)

### Oversettelser til norsk

* *Ålkisten* (1996)

Utover kriminalromaner har Ekström også skrevet faglitteratur innen økonomi og organisasjonslære.

Priser og utmerkelser (utvalg)
------------------------------

* 1997 – Svenska Deckarakademins Grand Master-diplom
* 1963 – Sherlock-prisen (avisen Expressen)

Referanser
----------

1. ↑  Expressen.se – Deckarförfattaren Jan Ekström har avlidit (Av Ebba Rosencrantz. Publisert 19. august 2013, besøkt 21. august 2013)

Portal: Litteratur

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
Nyre infisert av FIP.
**Felin infeksiøs peritonitt**, forkortet **FIP**, er en smittsom bukhinnebetennelse som rammer katter. Sykdommen er forårsaket av virus og er en mutert versjon av FeCV (Feline Enteric Coronavirus). Vi har to typer FIP: en type som smittes videre, og en type som sitter latent i kattens kropp og muterer på et tidspunkt. At det ligger latent betyr at det er usynlig i kroppen og venter på å mutere ved et tidspunkt.

Kurering
--------

De som er mest utsatt for å få viruset er kattunger og gamle katter. Grunnen til dette er at de har svakere immunforsvar. Vitaminer, mineraler og et sunt liv minsker derfor faren for at katten får viruset.

FIP har til nå ikke kunnet kureres, men nukleosidanaloget GS-441524 har nylig vist seg å være en trygg og effektiv måte å behandle FIP. Tilgjengeligheten av den nye behandlingsformen er imidlertid fortsatt ukjent. Når katten har fått viruset dør den normalt etter kun få måneder. Årlig vaksine kan forhindre FIP, men vaksinen er omdiskutert. Det blir forsket på nye medisiner, men disse vil ikke bli tilgjengelige i nærmeste framtid.

Referanser
----------

1. ↑  Pedersen, N. C. Perron, M. Bannasch, M. Montgomery, E. Murakami, E. Liepnieks, M. & Liu, H. (2019). Efficacy and safety of the nucleoside analog GS-441524 for treatment of cats with naturally occurring feline infectious peritonitis. *Journal of feline medicine and surgery*, 1098612X19825701. doi:10.1177/1098612X19825701

Eksterne lenker
---------------

* Birmanett
* Birmanett (mer avansert)
* Narvik dyreklinikk
Innen fiberoptisk kommunikasjon opererer man med to begreper; **single-modus fiber** og multi-modus fiber. Forskjellen mellom disse typene er antall modi en optisk fiber egner seg til å transportere. En single-modus er laget slik at den overfører én lysmodus, i motsetning til en multi-modus fiber, som har så stor kjerne at flere modi kan overføres. Single-modus fiber har normalt langt mindre dempning, og kan derfor brukes på lange avstander, i motsetning til multi-modus fiber, som sjeldent brukes til overføring mer enn noen hundre meter.

En vanlig misforståelse er at single-modus fiber bare kan overføre én bølgelengde/ett signal, mens en multi-modus fiber kan overføre flere signaler/bølgelengder samtidig. Det er ikke riktig, betegnelsen single- eller multi-modus er en henvisning til fiberens konstruksjon, med tanke på hvordan lyset beveger seg gjennom glasset.

Teori
-----

Lys består av en blanding av elektriske- og magnetiske stråler. Disse to strålingsformer opererer sammen, og energien forflytter seg i samme retning, men innbyrdes beveger de seg ulikt. For en bestemt modus er det innbyrdes forholdet mellom disse strålingsformene likt. Men dette innbyrdes forholdet er ulikt det innbyrdes forholdet i en annen modus. Lys med en gitt bølgelengde/frekvens inneholder ett utall av disse bølgetyper, som sammen danner energien til denne frekvensen.

### Egenskap

Grunnen til at man opererer med disse to begrepene er en form for lysspredning som kalles dispersjon. Dette er et fenomen som fører til at ulike lysbølger går forskjellige veier gjennom en fiber, som etter en viss tid fører til en fordreining av signalet. Siden en single-modus fiber brukes til å transportere én lysbølge (som dermed ikke har mulighet til å «blande» seg med andre lysbølger), egner en single-modus fiber seg derfor til å transportere signaler over store avstander.

En single-modus fiber har en kjerne med diameter mindre enn 9 µm og en ytre radius av fiber på 125 µm. På grunn av den lille kjernediameteren vil denne fiberen kun egne seg til å transportere én modus for lys over en gitt bølgelengde. For single-modus fiber opererer man også med begrepet «cut-off», det vil si den laveste bølgelengde som egner seg for single-modus. For bølgelengder lavere enn denne «cut-off»-verdien blir fiberen faktisk en multi-modus fiber.

I dag er maksimal båndbredde 100 Gbit/s per bølgelengde over single-modus fiber med kommersielt tilgjengelig utstyr. Ved hjelp av bølgelengdemultipleksing kan en enkel fiber transportere opptil 160 slike 100 Gbit/s bølgelengder.

Se også
-------

* Multi-modus fiber
* Fiberoptikk
* Mørk fiber
* Gigabit Ethernet

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Jan Edvard Thygesen** (født 19. mars 1951 i Porsgrunn) er en norsk ingeniør og næringslivsleder, og konserndirektør i VimpelCom i Russland siden februar 2012. Før dette var han konserndirektør i Telenor med lederansvar for operasjonene i sentral- og øst-Europa samt Russland. I Telenor har Thygesen vært administrerende direktør i danske Sonofon, administrerende direktør for Esat Digifone, og direktør for Telenor Invest AS. I tillegg har Thygesen hatt flere lederstillinger innen mobilområdet i Telenor. 

Thygesen kom til Telenor i 1970. Han er utdannet sivilingeniør innen elektronikk og telekommunikasjon ved NTNU. Som regiondirektør for Øst-Europa og Russland var Thygesen fram til 2012 operativt ansvarlig for håndteringen av konfliktene med russiske Altimo over eierskap og maktforhold i selskapene Kyivstar i Ukraina, og Vimpelcom i Russland.

Han har også vært aktiv roer for Christiania Roklub frem til 1977 og har vunnet både norske og nordiske mesterskap.

Eksterne lenker
---------------

* Nordens Nyheter[*død lenke*] - «Telenor fikk medhold». 22. desember 2008.
* Dagens IT Arkivert 21. mars 2009 hos Wayback Machine. – «Trodde ikke han ville gå så langt». 18. mars 2009.
Carlstens festning
**Carlstens festning** (før 1658 og fra 1719 til 1720  **Christiansteen festning**) er en festning som ligger i Marstrand, et tettsted vest i Sverige i Västra Götalands län. Festningen ligger på Marstrandsøyas høyeste punkt. Festningen er oppkalt etter den svenske kongen Carl X Gustav.

Bygging av festningen
---------------------

Under byggingen ble festningen brukt som fengsel der fangene ble brukt som arbeidskraft til byggingen. Å bli dømt til «marstrandsarbeide» ble regnet som den strengeste straffen i svensk lov, til og med strengere enn dødsstraff. For å få mat og drikke måtte de innsatte tjene opp penger etter hvor mye de hadde jobbet. Ble en arbeider syk og ikke kunne jobbe fikk han heller ikke mat. Opptil 20 fanger kunne dele samme rom. Det tok 202 år fra byggingen startet til festningen ble regnet som ferdig bygget.

Etter at Marstrand ble svensk etter freden i Roskilde i 1658 bestemte den svenske kongen Carl X Gustav at det skulle bygges flere mindre forsvarsverk rundt øyene. General og bygningsingeniør Johan Wärneschöld fikk oppgaven å bygge en mindre befestning på toppen av Marstrandsøya. Han bygde en firkantet borggård av stein med et firkantet tårn ved den ene veggen.

Man innså raskt at festningen burde bli forsterket. Tårnet ble forsterket ved at man bygget det firkantete tårnet inn i et nytt rundt et. Murene ble forsterket og bygget høyere. Utover 1600- og 1700-tallet ble festningen ytterligere forsterket og utbygget. Ikke før i 1860 ble festningen regnet som ferdig.

Referanser
----------

1. ↑   Wiki Loves Monuments' database, tools.wmflabs.org, utgitt 6. mai 2017[Hentet fra Wikidata]
2. ↑   Bergersen, Olav (1963). «Tordenskiolds brev». Universitetsforlaget. s. 761. Besøkt 10. oktober 2016. «Brev fra kong Frederik IV til Tordenskjold 5. aug 1719: «... nu igien sit ældgamle Navn Christiansteen skal føre».»

Eksterne lenker
---------------

* Carlstens Fästning – Offisiell internettside

Portal: Sverige

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** GeoNames
 |
**Carlton «Carly» Barrett** (født 17. desember 1950, død 17. april 1987) var en jamaicansk trommeslager og låtskriver. 

Carlton Barrett startet sin karriere sammen med sin bror, bassisten Aston Barrett, i Lee «Scrath» Perrys band «The Upsetters». I 1969 begynte begge to å spille med The Wailers. Bandet utgjorde da de to Barrett-brødrene, Bob Marley, Bunny Wailer og Peter Tosh. Carlton Barrett var trommeslager for The Wailers fra 1969 og helt til sin død i 1987.

Det var Carlton Barrett som fant opp den såkalte «One Drop Rythm» på trommer og sammen med Carltons rytmiske trommer spilte Aston Barrett sin dominerende, ledende reggaebass.[] Dette er mye av grunnen til The Wailers suksess verden om.[] Selv om Peter Tosh og Bunny Wailer forlot bandet fortsatte Carlton i The Wailers sammen med sin bror og Bob Marley. Likevel spilte Carlton Barrett trommer for mange kjente reggaeartister, som Peter Tosh, Alpha Blondy, Johnny Clarke, Bunny Wailer og Burning Spear. 

Carlton Barrett ble skutt og drept utenfor sitt hjem i Kingston 17. april 1987.

Referanser
----------

1. ↑   www.bbc.co.uk[Hentet fra Wikidata]
2. ↑   www.allmusic.com[Hentet fra Wikidata]
3. ↑  .

Eksterne lenker
---------------

* (en) Carlton Barrett på Internet Movie Database Rediger på Wikidata

* (en) Carlton Barrett hos The Movie Database Rediger på Wikidata
* (en) Carlton Barrett på Discogs Rediger på Wikidata

* (en) Carlton Barrett på MusicBrainz Rediger på Wikidata

* (en) Carlton Barrett på AllMusic Rediger på Wikidata

* (en) Carlton Barrett på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NKC **·** BNE **·** MusicBrainz **·** Discogs **·** AllMusic **·** AllMusic
 |
**Antonio Pallotta** (født 23. februar 1770 i Ferrara i Italia, død 19. juli 1834 i Monte Cassiano ved Macerata) var en av den katolske kirkes kardinaler. Han var tilknyttet Den romerske kurie.

Han ble kreert til kardinal av pave Pius VII i mars 1823.

Han deltok ved konklavet 1823 som valgte kardinal Annibale della Genga til pave Leo XII. Senere deltok han også ved konklavet 1829 som valgte pave Pius VIII, og ved konklavet 1830–1831 som valgte pave Gregor XVI.

Andre kardinaler i samme slekt var Giovanni Evangelista Pallotta (kreert 1587), Giovanni Battista Maria Pallotta (kreert 1629) og Guglielmo Pallotta (kreert 1777).

Referanser
----------

1. ↑   Dizionario Biografico degli Italiani, oppført som Antonio PALLOTTA, Dizionario biografico degli italiani antonio-pallotta, besøkt 9. oktober 2017[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI
 |
**Carlos Westendorp Cabeza** (født 7. januar 1937 i Madrid) er en spansk diplomat og politiker.

Westendorp gikk inn i utenrikstjenesten i sitt hjemland Spania i 1965 og tjenestegjorde ved landets utenriksstasjoner i Brasil og Nederland. Han var i årene 1980 til 1985 ansvarlig for saker som hadde med Spanias forhold til De europeiske fellesskaper å gjøre og deltok i gruppen som forhandlet fram Spanias medlemskap i EF.[]

Westendorp var Spanias ambassadør til EF i årene 1985 til 1991. Han var deretter, i årene 1991–1995 statssekretær med ansvar for EF-spørsmål, for så å bli utenriksminister i 1996. 

Etter å ha vært FN-ambassadør i 1996–1997, ble Westendorp utnevnt til stillingen som det internasjonale samfunns Høye representant for Bosnia-Hercegovina. Denne institusjonen, på engelsk kalt *Office of the High Representative*, ble til under Dayton-avtalen for å påse implementeringen av avtalens sivile deler og var i praksis for Bosnia-Hercegovinas øverste myndighet.[] Westendorp tjente i stillingen som høyeste representant fra juni 1997 til juli 1999. I egenskap av internasjonal høyrepresentant var Westendorp i 1998 ansvarlig for å innføre Bosnia-Hercegovinas nye flagg.[]

Fra 2004 til 2008 var Westendorp var Spanias ambassadør i USA.

Referanser
----------

1. ↑   www.asambleamadrid.es, besøkt 21. juli 2021[Hentet fra Wikidata]
2. ↑   Munzinger Personen, Munzinger IBA 00000022233, besøkt 9. oktober 2017[Hentet fra Wikidata]
3. ↑   web.archive.org, besøkt 13. mai 2017[Hentet fra Wikidata]
4. ↑   BOE ID BOE-A-1996-10659[Hentet fra Wikidata]
5. ↑   BOE ID BOE-A-2000-6794[Hentet fra Wikidata]

Eksterne lenker
---------------

* (en) Carlos Westendorp – kategori av bilder, video eller lyd på Commons Rediger på Wikidata
* (en) Carlos Westendorp hos Europaparlamentet Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** BNE **·** Munzinger (iba)
 |
**Henning Haslund-Christensen** (født 1896 i København i Danmark, død 1948 i Kabul i Afghanistan) var en dansk forskningsreisende, orientalist, mongolog.

Han kom første gang til Ytre Mongolia i 1923. Etter å ha engasjert seg i et mislykket jordbruksprosjekt ble han engasjert i forskning etter å ha kommet i kontakt med svensken Hertog Larsen, (populært kalt «Mongolias hertug»). Haslund-Christensen var med som karavanefører i Indre Mongolia og Xinjiang på den svenske geografen Sven Hedins forskningsreiser i 1927 til 1930 der de blant annet samlet inn etnografika og folkemusikk. 

I 1930 selvstendiggjorde han seg forskningsmessig, men sykdom førte ham snart tilbake til Europa, der han så foreleste i Danmark og Sverige. 

I Danmark ble han kjent blant annet for sine reisebøker *Jabonah* (1932), *Zajagan* (1935) og senere *Asiatiske Strejftog* (1945), og for sine radioprogrammer om Mongolia. 

Vel tilbake i Mongolia anskaffet han de artefakter som skulle bli sentrale i de etniske samlingene i Nasjonalmuseet i København. Han ledet de danske sentralasiatiske ekspedisjonene i 1936-37 og 1938-39, som hadde til formål å dokumentere den truede mongolske kulturen. 

I 1947 førte hans tredje danske forskningsreise ham til Afghanistan, og det var der han døde. Han ble begravet i Kabul, ikke langt unna graven til sir Aurel Stein, en av pionerene innen det sentralasiatiske forskningsfeltet.

Priser og utmerkelser (utvalg)
------------------------------

* 1945 - Gyldendals boklegat

Referanser
----------

1. 1 2   Autorités BnF, BNF-ID 11929905n[Hentet fra Wikidata]
2. 1 2   Store norske leksikon, Store norske leksikon-ID Henning\_Haslund-Christensen[Hentet fra Wikidata]

Litteratur
----------

* Kurt L. Frederiksen: *Manden i Mongoliet: Henning Haslund-Christensens fantastiske liv*, Borgen, 2001 ISBN 87-21-01557-0

Eksterne lenker
---------------

* Niels Nielsen: «Henning Haslund-Christensen. Ekspeditionsmanden og forskeren»[*død lenke*], i *Geografisk Tidsskrift*, Bind 49 (1948 - 1949)

  

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** KulturNav
 |
**Jorge Luis Larrionda Pietrafesa** (født 9. mars 1968 i Montevideo) er en fotballdommer fra Uruguay. Han har blant annet dømt Copa América, OL, VM-kvalifisering, U-20 VM og U-17 VM. Han var én av dommerne i VM 2006 i fotball. Dette var hans første VM på A-landslagsnivå. Under fotball-VM 2006 dømte han fire kamper. I gruppespillkampen mellom Italia og USA gav han tre røde kort. Han dømte også den ene semifinalen. Den var mellom Portugal og Frankrike, og Larrionda dømte et straffespark som Zinedine Zidane scoret på. 

I åttendedelsfinalen i VM 2010 i Sør-Afrika mellom England og Tyskland, kom han i voldsom fokus. På stillingen 2-1 til Tyskland smeller Frank Lampard et skudd i tverrligger og ned. Dommeren dømmer ikke scoring, men reprisene viser at ballen var ca. en halv meter innenfor. En stor dommerskandale som førte til enorme reaksjoner. Tyskland vant til slutt kampen 4-1. Etter kampen fikk dommeren beskyttelse av elitestyrker for å unngå rasende engelske fotballfans. Denne store feilen gjorde at Larrionda og de to assistentdommerne hans ble sendt hjem noen dager senere.

Kamper i VM som hoveddommer
---------------------------

### 2010

* Elfenbenskystens flagg Elfenbenskysten – Portugal Portugals flagg (gruppespill)
* Kameruns flagg Kamerun – Danmark Danmarks flagg (gruppespill)
* Australias flagg Australia – Serbia Serbias flagg (gruppespill)
* Tysklands flagg Tyskland – England Englands flagg (åttendedelsfinale)

### 2006

* Angolas flagg Angola – Portugal Portugals flagg (gruppespill)
* Italias flagg Italia – USA USAs flagg (gruppespill)
* Togos flagg Togo – Frankrike Frankrikes flagg (gruppespill)
* Portugals flagg Portugal – Frankrike Frankrikes flagg (semifinale)

Referanser
----------

1. ↑

| * v
* d
* r
Dommere i fotball-VM 2006 |
| --- |
| Asia | Toru Kamikawa **·** Shamsul Maidin |
| Afrika | Coffi Codjia **·** Essam Abd El Fatah |
| Europa | Massimo Busacca **·** Frank De Bleeckere **·** Valentin Ivanov **·** Luis Medina Cantalejo **·** Markus Merk **·** Ľuboš Micheľ **·** Graham Poll **·** Éric Poulat **·** Roberto Rosetti |
| Oseania | Mark Shield |
| Mellom-Amerika | Benito Archundia **·** Marco Rodríguez |
| Sør-Amerika | Carlos Amarilla **·** Horacio Elizondo **·** Jorge Larrionda **·** Óscar Ruiz **·** Carlos Simon |
**Elitesingles** er en online datingside som fokuserer på single med høyere utdannelse og som ønsker et langsiktig og seriøst forhold.

Elitesingles er en av Europas største partnerformidlere, som ble startet opp i Tyskland i 2009. Nettsiden har over 14 millioner medlemmer fordelt på 19 land, hvorav 120 000 av disse befinner seg i Norge. De ble først aktive i Norge i juni 2012. Elitesingles er en del av Affinitas-familien, denne består av Elitesingles, eDarling, PartnerMedNiveau med flere. Sidene bestående i denne familien er samme tjeneste, men opererer med forskjellige navn i ulike land. Affinitas-familien består av omtrent 300 medarbeidere.

Konsept
-------

Elitesingles bruker et matematisk matchmakeingsystem. Dette regner ut hvordan to personer passer i forhold til psykologiske, personlige og demografiske faktorer. Dette klarer den fordi de som registrerer seg på Elitesingles må igjennom en halvtimes personlighetstest. Ut fra alt som skjer gjennom dette matchmakingsystemet skal brukerne få inntrykk av hvor godt man passer sammen.

Elitesingles ønsker å bidra med få, individuelt tilpassede forslag som kan føre til et langtidsforhold.

Historikk
---------

* Affinitas-familien grunnlagt i Berlin 2008
* Oppstart av Elitesingles i 2009
* Elitesingles blir aktive i Norge 2012

Referanser
----------

1. ↑  «Elitesingles - Nettdating Norge». *Nettdating Norge*. Arkivert fra originalen 13. november 2015. Besøkt 20. oktober 2015.
2. ↑  «Elitesingles.no anmeldelse 2015 – den store matchmaking portalen testet». *www.nettdating-eksperten.no*. Besøkt 20. oktober 2015.
3. ↑  «Elitesingles.no - Dating i Norge». *Dating i Norge*. Besøkt 20. oktober 2015.
4. ↑  «Elitesingles - Nettdating Norge». *Nettdating Norge*. Arkivert fra originalen 13. november 2015. Besøkt 20. oktober 2015.
5. ↑  «Om oss | ELITESINGLES». *www.elitesingles.no*. Besøkt 20. oktober 2015.
6. ↑  «Elitesingles.no anmeldelse 2015 – den store matchmaking portalen testet». *www.nettdating-eksperten.no*. Besøkt 20. oktober 2015.
**Henning Havnerås Bergsvåg** (født 29. mai 1974 i Bergen) er en norsk forfatter.

Bakgrunn og arbeid
------------------

Bergsvåg har tidligere jobbet som bibliotekar og i helsesektoren. Han var i flere år bosatt i London og Praha. Han studerte ved Skrivekunst-akademiet i Hordaland og Litterär Gestaltning ved Göteborgs universitet samt fagene kunsthistorie og litteraturvitenskap ved Universitetet i Bergen. I årene 2004-06 var han ansatt som forfatterkonsulent ved Bergen Offentlige Bibliotek. Han utførte da en intervjuserie av norske forfattere som også ble publisert i tidsskriftet Bok og Bibliotek og ukeavisen Morgenbladet. Henning H. Bergsvåg hadde i perioden 2007-2014 styreverv i Den norske Forfatterforening.

Forfatterskap
-------------

Bergsvåg debuterte i 2000 med diktsamlingen *Newfoundland*, og har siden skrevet diktsamlingene *Nattarbeid* og *Nemesis*. Han arrangerte i 2000 og 2002 Bergen Poesifest sammen med kollega Tomas Espedal, en festival med hovedvekt på samtidige retninger i særdeleshet Sverige, Frankrike og USA. Han har siden 2014 ledet arrangementserien Poesidigg, som har hatt besøk av over hundre poeter fra inn- og utland. Et utvalg av Bergsvågs dikt har blitt oversatt til engelsk, tysk, fransk, nederlandsk, svensk, kinesisk, slovensk og spansk i ulike tidsskrift og til ulike festivaler. De siste årene har Bergsvåg også vært involvert i prosjekter i dansefeltet, blant annet som utøver i Forfatterbevegelsen av dansekunstner Marie Bergby Handeland, som mottok Kritikerprisen for dans 2018.

Bibliografi
-----------

* *Trøst, en antologi*, 1999, Eget forlag.
* *Newfoundland*, 2000, Gyldendal.
* *Nattarbeid*, 2003, Gyldendal.
* *Nemesis*, 2007, Gyldendal.
* *Over elven Tweed*, 2010, Gyldendal.
* *Den engelske hagen*, 2013, Gyldendal.
* *Du er ikke her*, 2016, Gyldendal.
* *Dette er ikke et stille sted,* 2020, Gyldendal.

Kilder
------

* Presentasjon av Henning H. Bergsvåg i Forfatterkatalogen på Forfattersentrums nettsider

Eksterne lenker
---------------

* 
* Digitaliserte bøker av Henning H. Bergsvåg i Nasjonalbiblioteket
* Artikler av Henning H. Bergsvåg hos Norart

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** SUDOC **·** NKC
 |



1. ↑   *Tsjekkias nasjonale autoritetsdatabase*, NKC-identifikator mub20191040507, Wikidata Q13550863,
Sannsynligvis var det William Peverel som før 1086 begynte på byggingen av *Castle of the Peak*, det senere *Peveril Castle*.
Ruiner etter *Codnor Castle*.
**William Peverel** (eller *William Peverel den eldre* eller *William Peverel I*, latinisert *William **Piperellus***; født ca 1040, død 28. januar 1114) var en mektig normannisk adelsmann, som ble gjor til herre over store landegods i England etter den normanniske erobring.

Liv og virke
------------

### Bakgrunn

Peverel var angivelig et uekte barn av Vilhelm erobreren, med en saksisk prinsesse ved navn Ingelrica (datter av adelsmannen Ingelric), skjønt dette lar seg ikke støtte av historiske nedtegnelser nær hans samtid. Maud Ingelrica ble senere gift med Ranulph Peverell, fra hvem William så tok sitt etternavn.

Navnet er blitt tentativt forklart på flere vis. Det kunne opprinnelig ha kommet fra det latinske *puerulus*, som er diminutivform for *puer* (gutt), altså «liten gutt», eller kanskje fra *piper*, som betyr «pepper».[]

### Virksomhet i England etter 1066

Peverel var en av Vilhelm Erobrerens favoritter etter erobringen av England i 1066.[] Han mottok en rekke erkjentligheter og herregårder i det midtre England i Vilhelms herskertid. 

Han ble nevnt som kommandant for Nottingham Castle fra 1068. Ifølge *Domesday Book* av 1086 var han en viktig baron i de nordlige Midlands i England. I fortegnelsen har han 162 herregårder, og nevnes som byggherre av mange borger. Blant annet bygde han *Castle of the Peak*, som senere er blitt kalt Peveril Castle, og Codnor Castle.

Peverel giftet seg med Aveline (død etter 1130), hvis herkomst er ukjent. Blant deres mange barn var:

* William Peverel II (ca 1090–etter 1155)
* Adelise (\* cam 1080) ∞ Richard de Redvers
* Matilda

Ca. år 1109 stiftet han Lenton Priory ved Nottingham. Hans arving var sønnen William.

Navnet Peverel går igjen i varierende former flere steder i England og dessuten på Isle of Man.

Referanser
----------

1. ↑   Genealogics[Hentet fra Wikidata]
2. ↑  A Genealogical Companion and Key to the History of England Consisting of Copious Genealogical Details of the British Sovereigns, p. 62, by George Fisher of Swaffham, Norfolk, pub. 1832 by Simkin & Marshall, which states: "A Natural Son of William I: William de Peverel, begotten on Maud, daughter to Ingelric, a noble Saxon, one of the most celebrated beauties of the age, who afterwards marrying Ranulph de Peverel, that surname was attached to the son of the Conqueror." ()
3. ↑  Jfr *The Complete Peerage*, Vol IV, App. I, pp 761–770, "Peverel Family"
4. ↑   Codnor & District: Local History & Heritage, lest 2016-08-03
5. ↑  ttp://www.british-history.ac.uk/vch/notts/vol2/pp91-100 *House of Cluniac monks: The priory of Lenton*. William Page: *A History of the County of Nottingham*, Vol. 2. Victoria County History, London 1910
**Alp-Tigin** (pers. الپتگین *Alp-Tigīn*, tyrkisk for ‘modig fyrste’) eller *Alp-Tegin* ble den første tyrkiske emiren av Ghazna i 962 eller 963 og la med det grunnlaget for det senere ghaznavidedynastiet. Han styrte byen formelt som en del av samanideriket i nord.

Alp-Tigin var en militærslave som først tilhørte samanideemiren Ahmad b. Ismail og tjente i dennes livgarde. Siden ble han frigitt av Nasr b. Ahmad. I livgarden ble han forfremmet til kommandør for livvakten (arab. *ḥājib al-ḥujjāb*) og hadde den faktiske makten under den unge herskeren Abd al-Malik 1. For å fjerne ham fra hovedstaden ble Alp-Tigin i 961 gitt posten som guvernør av Khorasan. Senere ble han fjernet fra denne stillingen av Manṣūr b. Nūḥ, hvis tronfølge Alp-Tigin hadde opponert imot. Alp-Tigin dro seg tilbake til Balkh, nord i dagens Afghanistan. I 962 beseiret han en hær som samanideherskeren hadde sendt mot ham. Han krysset da Hindukush-fjellene i sør og marsjerte mot Ghazna, som lå strategisk mellom Kabul og Kandahar, avsatte det lokale Lawik-dynastiet der, og etablerte et eget herredømme med Ghazna som hovedstad. Kildene har motstridende opplysninger om når han døde.

Referanser
----------

1. 1 2  Encyclopædia Iranica, «Ghaznavids», av C. Edmund Bosworth. 15. desembeer 2001.

Litteratur
----------

* W. Barthold i: Encyclopaedia of Islam

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Blond** var en svensk guttegruppe som ble spesielt satt sammen i anledning Melodifestivalen 1997. Gruppen besto av Jonas Karlhager, Gabriel Forss og Patrik Lundström – alle med blondt hår, noe som var grunnlaget for bandnavnet. Gruppen representerte Sverige i Eurovision Song Contest 1997 med sangen «Bara hon älskar mig». Låten klatret til nummer 4 på Svensktoppen.

Bakgrunn
--------

Gruppen deltok i den svenske finalen av Melodifestivalen 1997 med bidraget «Bara hon älskar mig», skrevet av Stephan Berg. Gruppen vant finalen og ble dermed Sveriges bidrag i Eurovision Song Contest samme år i Dublin i Irland.

Etter seieren i den svenske finalen fikk bidraget kritikk i svensk presse, som mente både sangen og gruppen var «forutsigbar og kjedelig». Også den norske Eurovision-kommentatoren Jostein Pedersen harselerte med bandet under den internasjonale finalen og mente at gruppen hverken kunne «synge eller danse, men her prøver de på begge ting samtidig – så godt de kan», og la til: «Grøss og gru, her kan alt skje».

Bidraget endte til slutt opp som nummer 14 av 25 deltakere, og Blond spilte senere inn en engelsk versjon, kalt «Baby, I'll Die for You».

Sommeren 1997 turnerte Blond i Sverige og opptrådte i folkparker og under Vattenfestivalen i Stockholm. Blond ble et kortlivet prosjekt, og etter ett album gikk de tre artistene til hver sin kant. Blond ble imidlertid gjenforent som en engangsforeteelse til den tradisjonsrike slagerkvelden under Stockholm Pride i 2006 i Tantolunden.

Diskografi
----------

Gabriel Forss
Høyeste plassering viser sangens høyeste notering på den svenske hitlisten.

### Singler

| År | Tittel | Høyesteplassering | Uker pålisten |
| --- | --- | --- | --- |
| 1997 | «Bara hon älskar mig» | 4 | 16 |
| 1997 | «Hon har allt» | 59 | 1 |
| 1997 | «I en luftballong» | – | – |

### Album

* ***Blond***

1. «I en luftballong»
2. «Gryningen»
3. «Bara hon älskar mig»
4. «Min kärlek till dej»
5. «Hon har allt»
6. «Kom till mej»
7. «En sommar med dej»
8. «Het kärlek»
9. «Jag tror på dej i allt»
10. «Om du var här»
11. «Ingen är som du»
12. «Bara hon älskar mig» (Unplugged)

Referanser
----------

1. 1 2  Sweden, Sveriges Television AB, Stockholm,. «Melodifestivalen 1997». *svt.se* **(svensk)**. Besøkt 29. mai 2018.
2. ↑  «GP-Josteins beste MGP-gullkorn» **(norsk)**. Besøkt 29. mai 2018.
3. ↑  «Blond (4) - Baby I'll Die For You». *Discogs* **(engelsk)**. Besøkt 29. mai 2018.
4. ↑  «Blond (4)». *Discogs* **(engelsk)**. Besøkt 29. mai 2018.
5. ↑  «Vilken fantastisk schlagerfest! Bilder på allt!». *QX.se* **(svensk)**. Besøkt 29. mai 2018.
6. ↑
7. ↑
8. ↑  «Blond (4) - Blond». *Discogs* **(engelsk)**. Besøkt 29. mai 2018.

Eksterne lenker
---------------

* (en) Blond på Discogs Rediger på Wikidata

* (en) Blond på MusicBrainz Rediger på Wikidata

* (en) Blond på Songkick Rediger på Wikidata

| Utmerkelser og prestasjoner |
| --- |
|
| Forgjenger :**One More Time med «Den vilda»**

 | **Sverige i Eurovision Song Contest**1997 | Etterfølger :**Jill Johnson med «Kärleken är»** |

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Mars Pathfinder** (**MESUR Pathfinder**) er en amerikansk romsonde som landet en basestasjon med en rover på Mars i 1997. Den besto av en lander, **Carl Sagan Memorial Station**, og en 10,6 kg tung rover, «Sojourner», som ble den første roveren som opererte utenfor Jord-Måne-systemet.

Romsonden ble skutt opp 4. desember 1996 av NASA ombord på en Delta II-rakett, én måned etter at Mars Global Surveyor ble skutt opp, og landet 4. juli 1997 i Mars' Ares Vallis-dalen, i regionen Chryse Planitia. Oppdraget inkluderte en rekke vitenskapelige instrumenter for å analysere Mars' atmosfære, klima og geologi, og sammensetningen av planetens bergarter og jord. Det var det andre prosjektet i NASAs Discovery Program, som fremmer bruken av rimelige romfartøyer og hyppige oppskytinger under mottoet «billigere, raskere og bedre» fremmet av daværende administrator Daniel Goldin. Oppdraget ble ledet av Jet Propulsion Laboratory (JPL), en avdeling av California Institute of Technology, ansvarlig for NASAs Mars Exploration Program.

Dette oppdraget var det første av en serie oppdrag til Mars som inkluderte rovere, og var den første vellykkede landeren siden de to Viking-sondene landet på den røde planeten i 1976. Selv om Sovjetunionen med suksess sendte rovere til Månen som en del av Lunokhod-programmet på 1970-tallet, mislyktes forsøkene deres på å bruke rovere i Mars-programmet.

Referanser
----------

1. ↑  «Mars Pathfinder - Mars Missions - NASA Jet Propulsion Laboratory». *web.archive.org*. 19. februar 2014. Archived from the original on 19. februar 2014. Besøkt 4. juli 2022. CS1-vedlikehold: Uheldig URL (link)
2. ↑  «Mars Exploration: Missions». *web.archive.org*. 12. november 2011. Archived from the original on 12. november 2011. Besøkt 4. juli 2022. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata

* (en) Mars Pathfinder – kategori av bilder, video eller lyd på Commons Rediger på Wikidata

  


| * v
* d
* r
Vellykkede og fremtidige romsonder til Mars |
| --- |
| Forbiflyvninger | 
* Mariner 4
* Mariner 6 og 7
* Mars 4
* Rosetta
* Dawn

 |  |
| Banesonder | 
* Mariner 9
* Mars 2
* Mars 3
* Mars 5
* Mars 6
* Viking 1
* Viking 2
* Fobos 2
* Mars Global Surveyor
* Mars Odyssey
* Mars Express
* Mars Reconnaissance Orbiter
* Mars Orbiter Mission
* MAVEN
* ExoMars

 |
| Landere / rovere | 
* Mars 3
* Viking 1
* Viking 2
* Mars Pathfinder
* Mars Exploration Rover
	+ Spirit
	+ Opportunity
* Phoenix
* Curiosity
* InSight
* Perseverance

 |
| Planlagte | 
* MetNet
* Mars sample return mission

 |
| 
* Mars
* Utforsking

 |

Portal: Astronomi

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND
 |
**Pan'an** (kinesisk: 磐安县; pinyin: *Pán'ān Xiàn*) er et fylke i provinsen Zhejiang i Folkerepublikken Kina. Det ligger under byprefekturet Jinhua.

Befolkning
----------

Fylket hadde 204 769 innbyggere i 1999.

Kulturminner
------------

Den gamle teplantasjen i Yushan (*Yushan gu chachang*, 玉山古茶场) og forfedretempelet til familien Kong i landsbyen Juxi (*Juxi Kongshi jiamiao*, 榉溪孔氏家庙) fra Songdynastiets tid ble i 2006 tilføyd på Folkerepublikken Kinas liste over kulturminner.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Hjemmeside
* Tea culture -- the living fossils "Yushan ancient tea plantation"
* Yushan gu chachang[*død lenke*]
* Yushan gu chachang[*død lenke*]
* Pan'an Yushan gu chachang
* Juxi Kongshi jiamiao
* Pan'an Kongmiao Arkivert 28. august 2007 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
***Blood Creek*** er en amerikansk skrekkfilm fra 2009, regissert av Joel Schumacher. Den hadde premiere i USA den 18. september 2009. Dominic Purcell og Henry Cavill spiller to brødre som er ute etter hevn etter å ha opplevd et opprivende okkult eksperiment som stammer fra det tredje riket.

Sammendrag
----------

I 1936 er en tysk professor, Richard Wirth, på besøk hos Wollner-familien - tyske emigranter som har slått seg ned i Vest-Virginia. Wollner-familien tror at Wirth er en forsker som er i USA for å holde foredrag, men Wirth viser seg å være en nazistisk okkultist som leter en spesiell runestein fra vikingtiden som er gjemt i området hvor Wollner-familien bor. Familien låser ham inn i kjelleren, og holder ham fanget gjennom et ritual som krever hyppige menneske-ofringer. 

Knyttet til Wirth, overlever familien i flere tiår uten å bli eldre. I 2007 blir 25 år gamle Evan Marshall overrasket når hans eldre bror Victor plutselig dukker opp igjen, etter å ha forsvunnet under en campingtur i Vest-Virginia. Victor forteller at han rømte fra noen som holdt ham fanget, og de reiser tilbake for å ta hevn. Brødrene konfronterer Wollner-familien, og dette fører til at Wirth kommer seg løs fra fangenskap.

Wirth avslører at Victor kom seg unna, nettopp fordi Wirth visste at Victor ville komme tilbake igjen og ta hevn. De klarer å bli kvitt Wirth, som resultat blir Wollner-familien raskt gamle og dør. Før den yngste dør, forteller de at SS-sjef Heinrich Himmler hadde sendt flere nazister til området for å lete etter runesteinen. Evan finner et kart og oppdager hvor de andre befinner seg, og de bestemmer seg for å stoppe disse nazistene en gang for alle.

Rolleliste
----------

* Dominic Purcell - Victor Marshall
* Henry Cavill - Evan Marshall
* Michael Fassbender - Richard Wirth
* Emma Booth - Liese
* Rainer Winkelvoss - Otto
* Shea Whigham - Luke

Eksterne lenker
---------------

* (en) *Blood Creek* på Internet Movie Database Rediger på Wikidata

* (no) *Blood Creek* hos Filmfront Rediger på Wikidata

* (sv) *Blood Creek* i Svensk Filmdatabas Rediger på Wikidata

* (en) *Blood Creek* på AllMovie Rediger på Wikidata

* (fr) *Blood Creek* på Allociné Rediger på Wikidata

* (nl) *Blood Creek* på MovieMeter Rediger på Wikidata

* (en) *Blood Creek* på Rotten Tomatoes Rediger på Wikidata
Marsa al-Burayqah er avmerket som al-Burayqah på kartet
**Marsa al-Burayqah** eller **Marsā al-Burayqah** (marsā=havn) (arabisk: مرسى البريقة) er en oljehavn i det nordøstre Libya, innerst i den nordøstre hjørnet av Sidrabukten. Siden 2007 har området vært en del av kommunen Ajdabiya.

Området var i den italienske koloniperioden omtalt som *Mersa Brega*, *Marsa el-Brega*. Under andre verdenskrig omtalte den tyske øverstkommanderende for Afrikakorpset Erwin Rommel under Felttoget i Nord-Afrika i 1941 stedet som «porten til Kyrenaika».

Området var ubebygget fram til 1960, da det ble bestemt at dette skulle være sluttpunktet for Libyas første oljeledning fra innlandet.

I dag[*når?*] er det flere olje- og gassledninger samt raffinerier i området, som har et beregnet innbyggertall på 12 594 (2003).

Under opprøret i Libya i 2011 raste det harde kamper om byen 2.-4. mars 2011, da styrker som var lojale mot Muammar al-Gaddafi forgjeves forsøkte å gjenerobre byen.

Kilder
------

* Encyclopædia Britannica
* SNL

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Nærum** er et tettsted (stasjonsby) i Rudersdal kommune 20 km nord for København øst for Holte. Frem til 2007 lå Nærum i Søllerød kommune, men er nå innlemmet i Rudersdal. I nord avgrenses Nærum av bekken Kighanerenden (les: Kikk-hane-rennen) som løper fra Søllerød til Vedbæk, og gruslegges for å skape gyteforhold for ørret.

Stedsnavnet
-----------

Stedsnavnet finnes også i Norge. Nærum på Sjælland ble i 1186 kalt **Niartherum** i skriv fra pave Urban III, og i 1193 **Niatharum**. Stedet er oppkalt etter Njord (i genitiv på gammeldansk *Niarthar*) + -hem, sammenlagt «Njords hjem».

Historie
--------

Byutvikling på 1800-og 1900-tallet ser ut til å ha slettet de fleste sporene etter tidlig bebyggelse og hvordan den utviklet seg. Nedleggelsen av Nærum kirke på 1180-tallet kan ses i sammenheng med den nye steinkirken i Søllerød som overtok som sognekirke. Byggingen av Søllerød kirke var del av en større plan, der kirker mellom København og Helsingør ble bygget 6-9 km fra kysten, trolig som sikring mot sjørøvere.

Trafikale forhold
-----------------

Nærum ligger ved E47, og den private sidebanen Nærumbanen - på folkemunne kalt «Grisen» - kjører fra Nærum til Jægersborg S-togstasjon. Nærumbanen transporterte folk til fabrikkene i Brede og Ravnholm, og på søndagstur langs Mølleåen. Veterantoget «Sølvgrisen» kjører iblant ruten. Nærum-Vedbæk var en af de første jernbanestrekninger som ble nedlagt i Danmark, men Søllerød sognekommune sikret seg arealet og omskapte linjen til «Grisestien» der man kan gå eller sykle.

Referanser
----------

1. ↑  Nordgrensen Kighanerenden
2. ↑  Theodor Gliemann: *Geographisk-statistisk Beskrivelse over Kjøbenhavns Amt*
3. ↑  Stedsnavnet Nærum
4. ↑  Nærums første kirke er datert
5. ↑  Esben Aarsleff: «Den sløjfede kirke i Nærum», *Skalk* nr 4/2021
6. ↑  Sølvgrisen
7. ↑  Grisestien i Rudersdal

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GeoNames
 |

Portal: Danmark
**Roquefire** er et norsk hardrock band fra Toten, dannet i 1977.

Mot slutten av 1970-årene debuterte gitaristen Ronni Le Tekrø i bandet «Rockfire». Bandet endret etter hvert navn til Roquefire. Flere antall medlemmer var innom bandet før det begynte å stabilisere seg rundt 1980. Roquefire ga ut en single i 1981 som inneholdt sporene «(Heavy) Boys Don't Cry» og «The Island of Marat».

Roquefire var et band som spilte klassiske hardrock. Kjernen i bandet besto opprinnelig av Tekrø og keyboardist Geir Wang. Disse var de eneste som var med i samtlige av bandets besetninger fram til Roquefire ble oppløst i 1982, som var resultatet av at Dag Ingebrigtsen trengte en gitarist til bandet TNT. Fra 2008 har medlemmene i bandet møtt og spiller sammen, da med Torgeir Berg på keyboard i tillegg til de gamle medlemmene. I 2014 ble albumet *Roll with your Demons* spilt inn og utgitt til tildels gode kritiker internasjonalt og i Norge.

Medlemmer
---------

* Ronni Le Tekrø – gitar
* Harald Grefsrud – sang
* Ingar Amlien – bass
* Stein O. Glimsdal – trommer
* Torgeir Berg – keyboard

Diskografi
----------

* 1981: *The Island of Marat* (singel)
* 2014: *Roll With Your Demons* (album)

Referanser
----------

1. ↑  «ROQUEFIRE Roll With Your Demons». *www.oa.no* **(norsk)**. 6. november 2014. Besøkt 28. januar 2017.

Eksterne lenker
---------------

* (en) Offisielt nettsted Rediger på Wikidata
* (en) Roquefire på Discogs Rediger på Wikidata
* Roquefire på Facebook

|  |  |
| --- | --- |
| Oppslagsverk/autoritetsdata | Discogs
 |
***Goof Troop*** er et action-eventyrspill utviklet og publisert av Capcom i 1993 til Super Nintendo Entertainment System.

Spillet er basert på animasjonsserien *Langbein og sønn* fra 1992. Spillet inneholder flerspiller-modus, hvor én spiller kontrollerer Langbein mens den andre kontrollerer Max.

Handling
--------

Spilleren får rollen som Goofy eller Max, gjennom fem områder på Spoonerville Island: På en strand, i en landsby under beleiring, et hjemsøkt slott, i en hule, og til slutt et piratskip hvor Pete og PJ blir holdt fanget. Goofy beveger seg saktere enn Max, men kan skade fiendene mer. Målet med hvert nivå er å løse forskjellige gåter, og beseire en rekke motstandere. Goofy og Max kan bruke forskjellige metoder for å beseire fiender som å kaste gjenstander som tønner eller bomber mot dem, sparke blokker inn i dem, eller slå dem ned fra scenen. Gjennom hele spillet kan spilleren oppdage forskjellige samleobjekter som kan hjelpe dem.

Å samle på frukt kan beskytte Max eller Goofy mot et enkelt slag, med ekstra liv opptjent hvis spilleren kan samle en viss mengde frukt uten å bli truffet. Å samle røde diamanter gjør at spilleren får et ekstra liv. For å komme videre gjennom spillet, må spilleren samle forskjellige objekter å bruke. Hver spiller kan bare holde ett element av gangen. I Spoonerville er Goofy og sønnen Max på fisketur på sjøen. De ser et stort piratskip som er på vei mot Spoonerville, hvor Pete og PJ er kidnappet. Goofy forsøker å ta igjen skipet, men lykkes ikke før skipet reiser til en sjørøverøy.

Goofy og Max slåss mot en gruppe pirater som har forvekslet Pete med deres egen kaptein, Keelhaul Pete, som for lenge siden var blitt svelget av en hval. Når Goofy og Max utforsker øya og kjemper mot enda flere pirater, fortsetter Pete og PJ misforståelsen - ettersom Pete liker å være pirat-leder. Goofy og Max ser Pete om bord på piratskipet, og forsøker å redde ham. Men de innser at personen de antok var Pete faktisk er den virkelige kaptein Keelhaul Pete, etter å ha kommet tilbake etter at hvalen spyttet ham ut igjen.

Referanser
----------

1. ↑  «Goof Troop-utgivelsesdatoer». GameFAQs. 2007. Besøkt 4. januar 2007.

Eksterne lenker
---------------

* (en) *Goof Troop* hos MobyGames Rediger på Wikidata

* (en) *Goof Troop* hos Giant Bomb Rediger på Wikidata

* (en) *Goof Troop* hos Internet Game Database Rediger på Wikidata

* (en) *Goof Troop* hos GameFAQs Rediger på Wikidata

Portal: Videospill
Rishikesh ved Ganges.

Yogatrening i Rishikesh, 2015, med deltakere fra flere land
**Rishikesh** (hindi ऋषिकेश) er en by i India. Byen ligger ved Ganges og tilhører distriktet Dehradun i delstaten Uttarakhand. Rishikesh er den administrative hovedstaden for en *tehsil* (en kommuneliknende enhet) med samme navn som byen. Med forsteder har byen 102 469 innbyggere. Byen ligger langt nord i India, og Ganges er mye renere her enn den blir når den passerer Uttar Pradesh.

Rishikesh er en hellig by for hinduismen, og mange valfarter dit hvert år. Rishikesh har vært del av det legendariske «Kedarkhand». Legendene forteller at Herr Rama gjorde bot for å ha drept Ravana, asurakongen av Lanka; og hans lillebror Lakshmana, krysset elven Ganges ved hjel av to rep av jute der hvor man i etterstid satte opp 'Lakshman Jhula' (लक्ष्मण झूला). Teksten Skanda Puranas 'Kedarkhand' nevnes også som sted for Indrakunds eksistens. Juterepsbroen ble erstattet av en 248-fot lang jernwires hengebro i 1889. Etter at den ble vasket unna av flomvann i 1924, ble den i 1927 erstattet av den nåværende (2021) sterkere broen, bygget av *United Provinces Public Works Department*. Denne broen forbinder distriktene Tapovan, Tehri med Jonk, Pauri Garhwal. 

Byen er fullstendig vegetariansk, og alkohol serveres ikke innenfor bygrensene. Kyr har forkjørsrett på veiene. The Beatles og flere andre popstjerner dro dit tidlig i 1968 på åndelig søken, og dette har medført åndelig turisme til byen.

Referanser
----------

1. ↑   Office of The Registrar General & Census Commissioner, India; Census Digital Library, Table Series/Tabulations Plan of Census Year – 2011/Primary Census Abstract/Urban Agglomeration Lest 30. juni 2014.
2. ↑  Pranav Patel: Invigorating Rishikesh The New Indian Express, 11. desember 2014, hentet 13. august 2015
3. ↑  «District Dehradun - A General Introduction». *Dehradun District Institute of Education and Training*. Arkivert fra originalen 19. mai 2007. Besøkt 14. april 2019.  «Arkivert kopi». Archived from the original on 19. mai 2007. Besøkt 29. april 2021. CS1-vedlikehold: Uheldig URL (link)
4. ↑  «Lakshman Jhula Suspension Bridge Rishikesh - Visit Laxman Jhula Pul Rishikesh». *www.euttaranchal.com*. Besøkt 20. mars 2021.
5. 1 2  Jessica Ravitz: How a holy place and its people helped a Western woman find wholeness - CNN, juli 2014, hentet 13. august 2015

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** MusicBrainz
 |